
Број: 05-511-6/2019
Датум: 13.12.2019.год.

Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „МБ-ТРАНСПРОМ“ Д.О.О. Зворник, од 18.11.2019.године, у поступку обнављања еколошке дозволе за објекат каменорезачкe радионице са пратећим садржајем који се налази у  насељу Доња Каменица бр. 106, град Зворник, на основу члана 94. Закона о заштити животне средине („Службени гласник РС“, број: 71/12 и 79/15), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, број 124/12), члана 5. Правилника о поступку ревизије и обнављања еколошких дозвола („Службени гласник РС“ број: 28/13 и 104/17) и члана 190. Закона о општем управном поступку („Службени гласник РС“, број: 13/02, 87/07, 50/10 и 66/18), доноси:
Р Ј Е Ш Е Њ Е
1.  Обнавља се РЈЕШЕЊЕ - ЕКОЛОШКА ДОЗВОЛА, број: 05-511-78/2014 од 25.12.2014.год. која је издата инвеститору „МБ-ТРАНСПРОМ“ Д.О.О. Зворник, за објекат каменорезачкe радионице са пратећим садржајем који се налази у насељу Доња Каменица бр.106, град Зворник, на грађевинској парцели означеној као к.п. број 3561/2 К.О. Каменица, са роком важења до 13.12.2024.год., под сљедећим условима:
2. Обнавља се Рјешење - еколошка дозвола за објекат каменорезачкe радионице. Предметни објекат је следећег садржаја:
· Надстрешница у облику слова „Т“ (димензија 10,5 m х 8,5 m)  

·    Гредер (4,50 m х 1,70 m)

·    Мотор и замајац (2,20 m х 1,70 m),

·    Фреза за камен (3,73 m х 1,64 m).

       3. Инвеститор, „МБ-ТРАНСПРОМ“ Д.О.О. Зворник, дужан је да током рада и престанка рада предметног објеката, испуни обавезе заштите животне средине у складу са чланом 83. Закона о заштити животне средине („Службени гласник Републике Српске“, број: 71/12 и 79/15), примјени мјере ублажавања негативних утицаја на животну средину, а посебно:
3.1.   Мјере спречавања емисија у ваздух и заштита од буке
· Све манипулативне површине  и саобраћајнице је потребно редовно чистити, прати и одржавати да би се спријечиле прекомјерне концентрације прашине око предметног објекта.
· Пратити и мјерити емисију загађујућих материја у ваздух како би се испунили услови дефинисани у Уредби о вриједностима квалитета ваздуха („Службени гласник Републике Српске“,  број: 124/12).
· Емисију прашине која настаје у процесу прераде камена елиминисати поступком обраде „на мокро“.
· Емисију прашине која настаје кретањем возила на радним и манипулативним површинама спречити прскањем истих водом нарочито у сушном периоду.
· Обавезно асфалтирати манипулативне површине и саобраћајнице како би се олакшало одржавање истих.
· Вршити редован сервис и преглед опреме и уређаја према спецификацији произвођача.
· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.
· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке.
· У случају да се током рада постројења, контролом нивоа буке установи да иста прелази законом прописане вриједности, извршити додатну изолацију објекта, као и предузети низ других мјера (замјена дијела машина који изазивају буку, ремонт постројења и др.).
· Да би се смањило присуство прашине извршити озелењавање свих слободних површина брзо растућим зеленилом и украсним биљкама.

3.2.   Мјере спречавања емисија у воду и земљиште  
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља где нема јавне канализације („Службени гласник РС“, број: 68/01) и Правилником о условима  испуштања отпадних вода у површинске воде („Службени гласник РС“, број: 44/01).
· Технолошке отпадне воде сабирним каналима одводити у таложник а након таложења системом цијеви исте поново враћати у процесу производње.
· Оборинске воде заједно са технолошком водом сабирним каналима одводити у таложник.
· Прикупљање оборинских вода са платоа око објекта, манипулативних површина вршити у сепаратор уља и масти а одатле након третмана и и дезинфекције упуштати у крајњи реципијент.
· Редовно одржавати канале за прикупљање оборине.
· Санитарне и фекалне отпадне воде одводити у водонепропусну трокоморну септичку јаму са хлоринатором. Исту одржавати у складу са Правилником о третману и одводњи отпадних вода за подручја градова и насеља где нема јавне канализације („Службени гласник РС“, број: 68/01).
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију.
· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију, а отпадне материје из сепаратора збрињавати на основу Уговора са овлашћеним оператером.
· Склопити уговор са установом која има овлаштење за одржавање и чишћење  сепаратора уља и масти.
· У случају испуштања нафте и нфтних деривата, техничких уља и масти из машина и возила, користити комерцијална патентирана средства-апсорбенс за упијање нафтних деривата (екопор, пиљевина и сл.).
· Употребњени апсорбенс и друге загађене материје збринути као опасни отпад.
· Обезбједити довољну количину екопора, пиљевине или сл. на локацији погона.
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3   Мјере за спречавање и смањење чврстог отпада

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, бр. 19/15 и 79/18).
· Отпад прикупљати и класификовати према Каталогу отпада и збрињавати са овлаштеним институцијама.
· Није дозвољено мијешати опасни и неопасни отпад
· Мјешовити комунални отпад одлагати у метални контејнер на локацији и предавати га локалном комуналном предузећу.

· Обезбједити намјенске посуде, затворене металне контејнере или канте за све идентификоване врсте отпада.

· Контејнери/бурад за складиштење свих врста отпада на локацији морају бити јасно означени типом и нивоом опасности, и морају бити смјештени на бетонске/асфалтне подлоге, лако приступачне за прање и чишћење и пражњење.

· Идентификовани опасни отпад (употребљени адсорбенс и сл.) сакупљати посебно и збрињавати од стране овлаштене институције за исти.

· Дијелове камена који више немогу бити подвргнути обради могуће је рециклирати.

· Гранитни прах/пиљевина који настаје при процесу прераде камена-биолошки неразградив отпад и талог из система за пречишћавање воде привремено одлагати на локацији.

· Уредити намјенске површине за одлагање гранитног праха/пиљевине и талога из система за пречишћавање воде.

· Инвеститор мора склопити Уговоре (зависно од врсте отпада) са овлаштеним институцијама за коначно збрињавање отпада раздвојеног по каталогу, у складу са Правилником о условима за пренос обавеза управљања отпадом са произвођача и продавача на одговорно лице система за прикупљање отпада („Службени гласник РС“, број 118/05).

· Адекватном организацијом процеса рада спречити настајање и расипање свих врста отпада.
· План за управљање отпадом мора бити у складу са Законом о управљању отпадом („Службени гласник Републике Српске", број: 111/13 и 106/15). 
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13 и 106/15).
4.    Мониторинг

4.1.   Мониторинг буке 
Мониторинг нивоа буке вршити једном годишње, у свим годинама важења еколошке дозволе. Резултати мјерења морају бити у складу са Правилником о дозвољеним границама интензитета звука и шума („Службени лист БиХ“, брoj 46/89).

           4.2.   Мониторинг ваздуха

Мониторинг квалитета ваздуха једном годишње, у свим годинама важења еколошке дозволе. Резултати мјерења морају бити у складу са Уредбом о вриједностима квалитета ваздуха („Службени гласник РС“, број 124/12).
 4.3.   Мониторинг  воде 

Квалитативни мониторинг отпадних вода вршити једном годишње, у свим годинама важења еколошке дозволе. Резултати мјерења морају бити у складу са Правилником о условима испуштања отпадних вода у површинске воде („Службени гласник РС“, број: 44/01).
 4.4.   Мониторинг земљишта

Мониторинг земљишта вршити само у случају акцидентних ситуација или по налогу надлежног еколошког инспектора.

 4.5. Предложена мјерења требају да врше овлаштене институције, а о динамици и резултатима мјерења треба водити уредну евиденцију и достављати извјештаје надлежном органу Градске управе - градском еколошком инспектору.
 5.  Чланом 102. Закона о заштити животне средине („Службени гласник РС“, број: 71/12 и 79/15) прописана је обавеза вођења регистара постројења и загађивача, који садрже податке о дјелатностима и постројењима која угрожавају или могу угрозити животну средину.

 5.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и о томе обавјести надлежне органе Градске управе.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања.
 6.  Уколико дође до значајнијих промјена у раду, случајне или непредвиђене незгоде или акцидентне ситуације која може значајно утицати на животну средину, инвеститор је дужан обавјестити Одјељење за стамбено комуналне послове и послове саобраћаја и инспектора за екологију.

 7. Инвеститор је обавезан да се придржава и осталих мјера  заштите животне средине предвиђених у Доказима уз захтјев за издавање еколошке дозволе за предметни објекат и да предузима и све мјере које су наведене у еколошкој дозволи број: 05-511-78/2014 од 25.12.2014. године.
 8. Одјељење за стамбено-комуналне послове и послове саобраћаја Градске управе Града Зворник врши сваких пет година ревизију издатих еколошких дозвола на захтјев странке, обнавља дозволу и по потреби мијења услове из дозволе а све у складу са Правилником о поступку ревизије и обнављања еколошких дозвола („Службени гласник РС“, број: 28/13 и 104/17).
О Б Р А З Л О Ж Е Њ Е
Дана 18.11.2019.године инвеститор, “МБ-ТРАНСПРОМ“ Д.О.О. Зворник, поднео је Одјељењу за стамбено комуналне послове и послове саобраћаја захтјев за обнављање и ревизију еколошке дозволе за објекат каменорезачкe радионице са пратећим садржајем који се налази у насељу Доња Каменица бр.106, град Зворник, на грађевинској парцели означеној као к.п. број 3561/2 К.О. Каменица.

Уз захтјев су достављени следећи прилози:
1. Еколошка дозвола која се обнавља, број: 05-511-78/2014 од 25.12.2014.год.

2. Записник о стручном налазу резултата мерења вањске буке, извјештај о анализи отпадне воде и записник о резултатима мјерења прашине, број протокола: 1018-10/19 од октобра 2019.године. Извјештај урадио „ТЕМ - ИНЖЕЊЕРИНГ“ Д.О.О. Бања Лука.
3. Записник инспектора за заштиту животне средине, број: 09-511-112/2019 од 15.11.2019.год.
4. Овјерена изјава одговорног лица на основу члана 5. тачка 4. под в. “Правилника о поступку ревизије и обнављања еколошких дозвола“ („Службени гласник РС“ бр. 28/13), од 18.11.2019.године.
5. Доказ о уплати административне таксе.
6. План управљања отпадом, број протокола: 1018-10/19 од октобра 2019.године, урадио „ТЕМ - ИНЖЕЊЕРИНГ“ Д.О.О. Бања Лука.

7. Потврда о регистрацији, Министарство финансија, Пореска управа, број: 06/1.06/0801-455/3-14-21/13 од 25.07.2013.год.
8. Увјерење о регистрацији, Управа за индиректно–неизравно опорезивање Бања Лука, број: 04/1-17-1-UPJR/1-6169-2/13 од 31.07.2013.год.
        Из извјештаја о извршеним мјерењима може се видети:
      - Извршено је мјерење прашине у процесу рада на локацији објекта каменорезачкe радионице са пратећим садржајем која се налази у насељу Доња Каменица бр.106, инвеститора “МБ-ТРАНСПРОМ“ Д.О.О. Зворник, дана 30.10.2019.год. На основу добијених резултата мјерења може се закључити да измјерена концентрација прашине не прелази граничне вриједности, прописане Правилником о поступку и роковима превентивних и периодичних прегледа и испитивања опреме за рад и превентивних и периодичних прегледа услова радне средине („Службени гласник РС“, број: 66/08, 52/09 и 107/09).
      - Мјерење буке извршено је дана 30.10.2019.год. на три мјерна мјеста, на локацији објекта- каменорезачкe радионице са пратећим садржајем који се налази у насељу Доња Каменица бр.106,, инвеститора “МБ-ТРАНСПРОМ“ Д.О.О. Зворник у вањској средини а добијени резултати не прелазе допуштене нормативе, према важећем Правилнику о дозвољеним границама интензитета звука и шума („Службени лист СР БиХ“, број 46/89). Подручје погона се према поменутом правилнику сврстава у IV зону (трговачко, пословно стамбено и стамбено уз саобраћајне коридоре, складишта без тешког транспорта).
      - Извршено је испитивање узорка отпадне воде са локације објекта каменорезачкe радионице са пратећим садржајем који се налази у насељу Доња Каменица бр.106,, инвеститора “МБ-ТРАНСПРОМ“ Д.О.О. Зворник. Узорковање отпадне воде вршено је дана 14.10.2019.год. а узорак достављен на анализу „Институту Мол“ д.о.о. Стара Пазова. Из резултата анализе воде (извјештај број: 3150/19) од 24.10.2019.год. види се да вриједности не прелазе граничне вриједности прописане Правилником о условима испуштања отпадних вода у површинске воде („Службени гласник РС“, број: 44/01)
Разматрајући захтјев и достављену документацију овај орган је установио да је у поступку обнове рјешења неопходно извршити измјену услова из еколошке дозволе, који се односе на конкретизовање мјера заштите животне средине по сегментима и у цјелини и мониторинг, што је учињено у поступку обнове предметног рјешења.
Цијенећи да су испуњени услови из члана 94. Закона о заштити животне средине („Службени гласник РС“, број: 71/12 и 79/15) и члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17), одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама  Града Зворника („Службени гласник Града Зворника“, број 3/16 ).
Против овог рјешења допуштена је жалба Министарству за просторно уређење, грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број 100/11, 103/11 и 67/13).
               Обрадила
            Сања Бјековић

Доставити :                                                                               НАЧЕЛНИК  ОДЈЕЉЕЊА
      - подносиоцу захтјева
      - еколошком инспектору                                                     Бранко Јашић,  дипл.инж.
               - архиви
               - евиденцији

